Hommikul alustati siiski teooriaga:  Tiia Salm Jäneda koolist, kes on ka Tiigrihüppe Sihtasutuse koolitaja, arutles IKT rolli üle riiklikus õppekavas ja rääkis, kuidas seda õppetöös rakendada. Hiljem käsitlesid õpetajad oma õpitubades veel paljusid teemasid. Merle Velbo Rakvere gümnaasiumist pakkus välja tosina aktiivõppevõtet emakeeletundideks. Tiia Salm õpetas õppematerjalide organiseerimist virtuaalse järjehoidja abil Getwapps keskkonnas. Aili Lomp Esku-Kamari koolist käsitles mänge, mida klassiõpetaja saaks kasutada oma töös. Avinurme  gümnaasiumi klassiõpetaja Kristina Pikas rääkis liiklusõpetuse võimalustest I ja II kooliastmes. Kaiel Haav Avinurme gümnaasiumist jagas oma mõtteid parandusõppest koolis.